ANBO-II
ANBO-II – mišrios konstrukcijos, dvivietis parasolio tipo aukštasparnis spyrinis monoplanas, skirtas pradiniam lakūnų mokymui. Varomas mažo galingumo oru aušinamu 5 cilindrų žvaigždiniu varikliu. Sukonstravo Antanas Gustaitis. Buvo pagamintas vienas egzempliorius. Pirmas bandomasis skrydis atliktas 1927 m. lapkričio 10 d. Naudotas Lietuvos kariuomenėje ir Lietuvos aeroklube. Lėktuvas sudužo aviakatastrofoje 1934 m. ir nėra išlikęs. 2016 m. buvo atkurta lėktuvo replika.